b'\n_START_ARTICLE_\nMariano Pe\xc3\xb1a\n_START_SECTION_\nBiografia\n_START_PARAGRAPH_\nDecidit a ser actor, l\'any 1978 va marxar a la ciutat de Sevilla, on es va matricular per estudiar la carrera d\'Art Dram\xc3\xa0tic i la de Belles Arts. Els seus primers passos van ser com a actor de doblatge i com a actor de teatre, medi en qu\xc3\xa8 t\xc3\xa9 una extensa traject\xc3\xb2ria._NEWLINE_El seu debut teatral va ser l\'any 1982 amb l\'obra "La hermosa hembra", a la qual van seguir altres com "Cuentos de la Alhambra" i "Los borrachos". Altres d\'entre les moltes representacions teatrals en qu\xc3\xa8 ha participat s\xc3\xb3n "Las troyanas", "Luces de bohemia", "Los siete pecados capitales" o "La madre vigila tus sue\xc3\xb1os"._NEWLINE_Com a actor de doblatge ha donat veu a actors molt famosos, aix\xc3\xad com a una gran quantitat de dibuixos animats, com a Follet Tortuga, de Bola de Drac en la versi\xc3\xb3 espanyola i a la versi\xc3\xb3 en valenci\xc3\xa0 o el mag Mazoho a "Dragon Quest (Fly)"._NEWLINE_L\'any 1991 va debutar a la pantalla gran amb un curtmetratge, "La teor\xc3\xada del dinero", l\'any 2003,  va participar en un altre curtmetratge, "1939", tamb\xc3\xa9 va realitats uns quants llargmetratges com per exemple, "Carlos contra el mundo", "La luz prodigiosa", "Al sur de Granada", "Una pasi\xc3\xb3n singular" i "Torremolinos 73"._NEWLINE_En la seva filmografia trobem altres t\xc3\xadtols com "El s\xc3\xa9ptimo d\xc3\xada", "Cabeza de perro", "La noche de los girasoles", "Fuga de cerebros", "\xc3\x81guila roja: la pel\xc2\xb7l\xc3\xadcula" o "No lo llames amor, ll\xc3\xa1malo X", entre moltes altres. Tamb\xc3\xa9 ha treballat en altres curtmetratges com  "El contrato", "Tocata y Fuga" o "El \xc3\xbaltimo adi\xc3\xb3s"._NEWLINE_Pel que fa a la televisi\xc3\xb3, tot i haver debutat en m\xc3\xa9s tard que en el cinema i  el teatre, i com sol succeir a molts actors tot i portar a l\'esquena un gran bagatge professional anterior, ha estat la que li ha donat la popularitat, especialment per la seva aparici\xc3\xb3 en la s\xc3\xa8rie "A\xc3\xadda"._NEWLINE_El seu debut televisiu va ser l\'any 1998, quan va intervenir en un episodi de la s\xc3\xa8rie "Manolo y compa\xc3\xb1\xc3\xada". Despr\xc3\xa9s d\'aix\xc3\xb2 va treballar, el 2001, en un episodi tamb\xc3\xa9 de les s\xc3\xa8ries "Periodistas" i "Array\xc3\xa1n" i en cinc de "Compa\xc3\xb1eros".L\'any 2002 participa en les s\xc3\xa8ries "Padre Coraje" i "Asalto inform\xc3\xa1tico", i el 2003 en diversos episodis de "Los Serrano". Per\xc3\xb2 \xc3\xa9s l\'any 2005 quan assoleix una gran popularitat, com hem dit per la seva incorporaci\xc3\xb3 a la s\xc3\xa8rie "A\xc3\xadda", on interpreta el propietari del bar, Mauricio Colmenero._NEWLINE_De manera puntual i epis\xc3\xb2dica, ha treballat en altres s\xc3\xa8ries, totes elles molt conegudes, entre elles "Polic\xc3\xadas, en el coraz\xc3\xb3n de la calle", "El comisario", "Un paso adelante", "Hospital Central" o "El pantano".Ha aconseguit una gran quantitat de premis i reconeixements, com el Premi al millor actor secundari de televisi\xc3\xb3 lliurat per la Uni\xc3\xb3 d\'Actors pel seu treball en la s\xc3\xa8rie "A\xc3\xadda", pel qual va obtenir tamb\xc3\xa9 una nominaci\xc3\xb3 al Festival de Televisi\xc3\xb3 de Montecarlo al millor actor de com\xc3\xa8dia. Tamb\xc3\xa9 ha rebut, entre molts altres, el Premi de l\'Associaci\xc3\xb3 de Festivals Audiovisuals d\'Andalusia en reconeixement a la seva traject\xc3\xb2ria professional .'